《侯朝宗有媚香书画之章中镌侠骨棱棱四字吕素园为诗以志即用其秋字韵》
清代·吴楷

壮悔堂开傍画楼，印章零落有人收。柔情小住秦淮月，侠骨争高梁苑秋。

北里桃花归乐府，南都金粉剩风流。如今又得佳公子，大阮诗篇与唱酬。

作者简介：江苏仪徵人，字一山。召试中书。工诗文词赋，善小楷。好宾客，善烹饪，扬州蛼糊涂饼为其所创。